Predstavitev

Komunala Tržič d.o.o. opravlja dejavnost ravnanja z odpadki na področju občine Tržič, ki zavzema 155,4 km2 površine in ima 29 naselij s skupno cca. 16 000 prebivalcev. Pokritost odvoza odpadkov iz naselij znaša 98%.

Količine odpeljanih odpadkov v letu 2009

Komunalni odpadki 6.211.648 kg

Industrijski odpadki 503.238 kg

Skupaj 6.714.886 kg

Službo zbiranja in odvoza gospodinjskih in industrijskih odpadkov izvajajo 3 ekipe. Ekipo sestavljata šofer in delavec. Dve ekipi opravljata odvoz gospodinjskih odpadkov, za odvoz industrijskih odpadkov pa poskrbi voznik sam. Služba v enem tednu pobere odpadke celotne občine, vključno z ekološkimi otoki. Službo rednega odvoza odpadkov, tudi gospodinjskih, opravljamo s 3 vozili.

Urnik odvoza v letu 2014:

MEŠANIH KOMUNALNIH ODPADKOV IN ODPADNE EMBALAŽE (zabojnik z zelenim in rumenim pokrovom),

BIOLOŠKO RAZGRADLJIVIH ODPADKOV (rjav zabojnik).

Spremembe termina odvoza zaradi praznikov objavljamo na zadnji strani položnic, na naši spletni strani v rubriki novicah, na našem FB profilu, Radiu Gorenc, občanom pa od meseca januarja 2013 nudimo tudi možnost prejemanja brezplačnih SMS sporočil, v katerih jih obvestimo o morebitnih nepredvidenih spremembah odvoza .

Komunalni odpadki iz gospodarstva in drugih dejavnosti se odvažajo po pogodbi in delo poteka ciklično, redno preko leta ali pa se le-ti odvažajo po posebnem naročilu, t.i. odvoz na poziv. S pogodbo se določi tudi višina in način plačila stroškov tovrstnega odlaganja.

Zbiralnice ločenih frakcij – ekološki otoki

Ločeno zbiranje frakcij poteka v zbiralnicah ločenih frakcij. Postavljenih je 62 eko otokov, kar pomeni en eko otok na 247 prebivalcev. Odredba o ločeno zbranih frakcijah pri opravljanju javne službe ravnanja s komunalnimi odpadki (Ur. list RS 21/01) predvideva en eko otok na 500 prebivalcev. Na eko otokih so postavljeni trije zabojniki:

za papir in drobno lepenko, vključno z drobno embalažo iz papirja in lepenke, volumna 1 100 l (modri pokrov)

za drobno odpadno embalažo iz stekla, volumna 1 100 l (zeleni pokrov)

za drobno odpadno embalažo iz plastike ali sestavljenih materialov, volumna 1 100 l (rumeni pokrov)